钦定古今图书集成/明伦汇编/氏族典/第417卷 > 《廖用贤尚友录》 > 扈蒙
## 钦定古今图书集成/明伦汇编/氏族典/第417卷 > 《廖用贤尚友录》 > 扈蒙

按《宋史扈蒙传》：“蒙字日用，幽州安次人。曾祖洋，涿州
别驾。祖智，周卢龙军节度推官。父曾，内园使。蒙少能
文，晋天福中举进士，入汉为鄠县主簿。周广顺中，召
为右拾遗、直史馆，知制诰。蒙从弟载，时为翰林学士，
兄弟并掌内外制，时号二扈。宋初，由中书舍人迁翰
林学士。开宝中，受诏与李穆等同修《五代史》，详定古”
《今本草》。五年，连知贡举。为卢多逊所恶，出知江陵府。
太宗即位，召拜中书舍人，旋复翰林学士。雍熙三年，
被疾，以工部尚书致仕，未几卒。